ПРОТОКОЛ № 41
от заседание на Комисия по дисциплинарните производства
на Висшия съдебен съвет,
проведено на 13 октомври  2015 г.

Днес, 13 октомври 2015 г.,вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ: ГАЛЯ ГЕОРГИЕВА
 ЧЛЕНОВЕ: СВЕТЛА ПЕТКОВА
ВАСИЛ ПЕТРОВ
МИХАИЛ КОЖАРЕВ
ЮЛИЯ КОВАЧЕВА
МИЛКА ИТОВА
ЯСЕН ТОДОРОВ

	От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – началник отдел „Дисциплинарни дела на ВСС“ в дирекция „Дисциплинарна дейност“.

	Заседанието протече при следния дневен ред:
1.	Заповед на Калина Чапкънова – административен ръководител-окръжен прокурор на Окръжна прокуратура гр. Бургас, с която е наложено дисциплинарно наказание по чл. 308, ал. 1, т. 2 от ЗСВ - „порицание” на Ангел Атанасов Георгиев – прокурор в Окръжна прокуратура гр.Бургас - отложена точка от 06.10.2015 г. по протокол № 40.

2.	Подготовка за провеждане на съвместен форум между ВСС, Инспектората към ВСС и Върховния административен съд за обсъждане на проблемите при прилагането на Закона за съдебната власт в производствата относно дисциплинарната отговорност на съдиите, прокурорите и следователите.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
Включва в дневния ред следните допълнителни точки:

3.	Писмо от Инспектората към Висшия съдебен съвет с приложени материали за констатирано нарушение от кандидат за административен ръководител на Районна прокуратура.

По дневния ред

1.	ОТНОСНО: Заповед на Калина Чапкънова – административен ръководител-окръжен прокурор на Окръжна прокуратура гр. Бургас, с която е наложено дисциплинарно наказание по чл. 308, ал. 1, т. 2 от ЗСВ - „порицание” на Ангел Атанасов Георгиев – прокурор в Окръжна прокуратура гр.Бургас – отложена точка от 06.10.2015 г. по протокол № 40.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Да се изиска от председателя на Окръжен съд гр. Бургас копие на самоотвода на прокурор Ангел Георгиев, депозиран по НОХД № 189/2015 г. по описа на Окръжен съд гр.Бургас.
1.2. Възлага на г-жа Галя Георгиева и г-н Ясен Тодоров, притежаващи разрешение за достъп до класифицирана информация, да се запознаят на място с материалите по досъдебно производство № 6-С/2013 г. по описа на СО-СГП.
1.3. Отлага разглеждането на Заповедта за следващо заседание на Комисията.

2.	ОТНОСНО: Подготовка за провеждане на съвместен форум между ВСС, Инспектората към ВСС и Върховния административен съд за обсъждане на проблемите при прилагането на Закона за съдебната власт в производствата относно дисциплинарната отговорност на съдиите, прокурорите и следователите.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1.	Определя срок за провеждане на съвместен форум между ВСС, Инспектората към ВСС и Върховния административен съд – първото 3-месечие на 2016 г.

3.	ОТНОСНО: Писмо от Инспектората към Висшия съдебен съвет с приложени материали за констатирано нарушение от кандидат за административен ръководител на Районна прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	3.1. Приема за сведение писмото от Инспектората към Висшия съдебен съвет с приложени материали за констатирано нарушение от кандидат за административен ръководител на Районна прокуратура.

ПРЕДСЕДАТЕЛ НА КОМИСИЯ		/п/
ПО ДИСЦИПЛИНАРНИТЕ 
ПРОИЗВОДСТВА: 

				ГАЛЯ ГЕОРГИЕВА